کلش آو کلنز یا دا قبیله‌لرین مۆباریزه‌سی (Clash of Clans) — هلسینکی، فنلاند مرکزلی اویون شیرکتی سوپرسل  طرفیندن یارادیلمیش اولان چوخ اویونچولو، رئال زامانلی، پریمیوم، چوخ‌نفرلی استراتژی اویونو. کلش آو کلنز اویونوندا اویونچولار هۆجوملارا قارشی اؤز شهرلرینی قوْرۇماق اۆچون مۆختلیف مۆدافیعه مکانیزم‌لاری اینشا ائدیرلر و هۆجوم ائتمه مقصدی ایله ده عسگر یارادیرلار. اویونچولار ان چوخو ۵۰ نفردن عیبارت اولان کلن‌لره قاتیلا، توْپلۇلۇق اوْلاراق و یا کلنین اؤز داخیلینده صؤحبت ائده، کلن یۆیه‌لری بیر–بیرلری‌نین کلن قالاسینا عسگر گؤندره بیلرلر.